Document ID: 32000D0681

Kommissionens beslutning
af 30. oktober 2000
om tredje ændring af beslutning 1999/549/EF om visse beskyttelsesforanstaltninger vedrørende Newcastle disease i Australien
(meddelt under nummer K(2000) 3137)
(EØS-relevant tekst)
(2000/681/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 6,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), senest ændret ved Rådets direktiv 96/43/EF(3), særlig artikel 18, stk. 7, og
ud fra følgende betragtninger:
(1) På grund af udbrud af Newcastle disease i New South Wales i Australien vedtog Kommissionen den 19. juli 1999 beslutning 1999/549/EF(4), der suspenderede indførslen af levende fugle, rugeæg og fersk fjerkrækød, samt kød af vildtlevende og opdrættet fjervildt fra nævnte delstat til den 1. december 1999.
(2) På grund af nye udbrud af Newcastle disease i Sydney-området i New South Wales og i afventning af resultaterne af en serologisk undersøgelse, der skulle give et klarere billede af situationen, vedtog Kommissionen den 30. november 1999 beslutning 1999/868/EF om ændring af beslutning 1999/549/EF om visse beskyttelsesforanstaltninger vedrørende Newcastle disease i Australien(5), hvorefter den anvender beskyttelsesforanstaltninger til den 1. maj 2000.
(3) Ved Kommissionens beslutning 2003/313/EF af 18. april 2000 om anden ændring af beslutning 1999/549/EF om visse beskyttelsesforanstaltninger vedrørende Newcastle disease i Australien(6) blev beskyttelsesforanstaltningerne videreført til den 1. november 2000.
(4) Der hersker fortsat uklarhed om situationen for Newcastle disease og udsigterne for bekæmpelsesforanstaltningerne.
(5) Resultaterne af den landsdækkende undersøgelse af Newcastle disease, der blev gennemført i det første halvår af 2000, foreligger endnu ikke og kan derfor ikke vurderes.
(6) I denne situation for sygdommen, der vil blive taget op til fornyet behandling efter seks måneder, er det nødvendigt at videreføre gældende beskyttelsesforanstaltninger til den 1. november 2001.
(7) Beskyttelsesforanstaltningerne anvendes, indtil der er opnået et klart billede af sygdomssituationen og de foranstaltninger til bekæmpelse af Newcastle disease, som gennemføres i New South Wales.
(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I artikel 5 i beslutning 1999/549/EF ændres "1. november 2000" til "1. november 2001".
Artikel 2
Denne beslutning tages op til fornyet behandling inden seks måneder, idet der tages hensyn til sygdommens udvikling og de oplysninger, der fremsendes af Australien.
Artikel 3
Denne beslutning er rettet til medlemsstaterne.
Udfærdiget i Bruxelles, den 30. oktober 2000.

Labels: 3
18
6